CELEX: 32021D1800
Language: hu
Date: 2021-10-11 00:00:00
Title: A Tanács (KKBP) 2021/1800 határozata (2021. október 11.) a nicaraguai helyzetre tekintettel hozott korlátozó intézkedésekről szóló (KKBP) 2019/1720 határozat módosításáról

2021.10.12.   
               
               
                  HU
               
               
                  Az Európai Unió Hivatalos Lapja
               
               
                  L 361/52
               
            
         A TANÁCS (KKBP) 2021/1800 HATÁROZATA
         (2021. október 11.)
         a nicaraguai helyzetre tekintettel hozott korlátozó intézkedésekről szóló (KKBP) 2019/1720 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2019. október 14-én elfogadta a nicaraguai helyzetre tekintettel hozott korlátozó intézkedésekről szóló (KKBP) 2019/1720 határozatot (1).
                  
               
                     (2)
                  
                  
                     A (KKBP) 2019/1720 határozat 2021. október 15-ig alkalmazandó. Az említett határozat felülvizsgálata alapján az abban meghatározott korlátozó intézkedéseket 2022. október 15-ig meg kell hosszabbítani.
                  
               
                     (3)
                  
                  
                     A (KKBP) 2019/1720 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2019/1720 határozat 9. cikkének helyébe a következő szöveg lép:
            
               
                  „9. cikk
                  Ezt a határozatot 2022. október 15-ig kell alkalmazni, és folyamatosan felül kell vizsgálni. Ha a Tanács úgy ítéli meg, hogy annak célkitűzései nem valósultak meg, a határozatot meg kell újítani, vagy adott esetben módosítani kell.”
               
            
         
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Luxembourgban, 2021. október 11-én.
            
               
                  a Tanács részéről
               
               
                  az elnök
               
               J. PODGORŠEK
            
         
         
            (1)  A Tanács (KKBP) 2019/1720 határozata (2019. október 14.) a nicaraguai helyzetre tekintettel hozott korlátozó intézkedésekről (HL L 262., 2019.10.15., 58. o.).